《题观壁诗》
宋代·胡次焱

仙子王僚上九天，山中遗迹尚依然。药炉云冷灰无火，丹井松阴地有泉。

虫篆碑文传万古，鹤鸣华表动千年。我来吊古空惆怅，尘世茫茫几变迁。

作者简介：（1229—1306）宋徽州婺源人，字济鼎，号梅岩、余学。度宗咸淳四年进士。为湖口县主簿，改贵池县尉。恭帝德祐间，元兵及境，次焱脱身归家，以《易》教授乡里。有《梅岩文集》。